*За остале употребе, погледајте Коритњак (разврставање).*

  
Координате: 43° 16′ 33" СГШ, 22° 00′ 20" ИГД

**Коритњак**, који се наводи и под именом **Коритник** и **Коритар**, је пусто село у градској општини Нишка Бања на подручју града Ниша у Нишавском округу. Према попису из 2002. није било становника (према попису из 1991. било је 8 становника). Насеље је 2002. године остало без сталних становника.

Облик, физиономија и локација
-----------------------------

Коритњак је лоциран на јужном ободу Нишке котлине, саставном делу композитне Нишавске долине и падинама истоименог северозападног огранка, истог назива (808 m), Суве планине (1.810 m), у северозападном подножју Црног камена (867 m), једног од њених врхова.

Са стрмих и до скора оголелих страна Коритњака, због немогућности да увек прими сав атмосферски талог, у време летњих пљускова и отапања снега, текле су бујице површинске атмосферске воде, која је наносила велику штету околним насељима. Једна од бујица сливала се испод села Коритњака ка северозападном делу Нишке Бање, и створила „коритасти" жлеб по коме су село и узвишење (високо 808 m), добили назив.

Коритњак је село збијеног физиономског типа, просторно развијено у висинском појасу од 580 m до 620 m апсолутне висине, неправилно овалног облика издуженог у правцу југозапад–североисток. Село просторно повезује два дела или "мале": 

* *Горњу малу (источни део села)*, која је састављена од две групе родовских кућа – *Корубанци и Риђаци*
* *Доњу малу (западни део села)*, коју чине три групе родовских кућа – *Дрдаци, Лазарови и Недељкови*.

Коритњак се налази 4 km јужно од међународних комуникација; 

* железничке пруге *(Беч–Будимпешта–Београд–Ниш-Софија–Истанбул)*
* магистралног пута, гране В *(Ниш–Софија–Истанбул)* главног коридора 10 (Салцбург–Љубљана–Загреб–Београд–Ниш–Скопље–Велес–Солун). Коритњак је саобраћаницама удаљен од општине Нишка Бања 3,5 km, и Ниша, 11 km.

Историјат
---------

Оскудни материјални трагови старије насељености Коритњака и малобројни писани подаци, који нису довољно поуздани и веродостојни, главни су разлози што генеза и еволуција села у даљој прошлости није довољно позната. И поред тога, расположиве чињенице говоре да историја Коритњака има вишевековни континуитет.

Коритњак припада средњовековним насељима и у писаним изворима први пут се помиње у турском катастарском попису из 1564. под називом Коритар. У 16. веку (према истим изворима) Коритар је претежно био насељен влашким становништвом и имао је 16 домаћинстава и 11 неожењених. Тада је он представљао заселак Радикине Баре, једног од десет насеља у нишкој нахији.

О периоду ране турске владавине не постоје поуздани подаци. Пред ослобођење од Турака (средином 19. века), на један километар северозападно од Коритњака налазило се читлучко насеље „Кованлук" (данас урбани део Нишке Бање), и татарско насеље на месту „Грчка ливада".

Коритњак је са Радикином Баром био спахијски посед Јусуф-бега...*„господара" земље и људства на простору спахилука...који је штитио мештане Коритњака, па они нису учествовали у војним походима, јер су имали обавезу да помажу државу у време рата*.. Мештани памте да је у Коритњаку током периода турске окупације сакупљан „десетак" и да је поред српских, било и турских кућа на локалитетима Горње и Доње Кућиште, које су исељене непосредно пред Ослобођење Ниша 1877..

Привреда
--------

Током турске владавине становништво Коритњака се углавном бавило екстензивним сточарством, јер је, у време турских пустошења, стока могла брзо да се склони и сакрије, а била је значајна и за обраду земље. Ратарство је имало "сваштарски" карактер и задовољавало сопствене потребе руралних домаћинстава. Пошто се спахијски аграрни режим заснивао на патријахалној (крвној) задрузи, у то време свака коритничка фамилија представљала је породичну задругу. Задруге су се одржале до завршетка Другог светског рата, када су бројале до 20 чланова.

По ослобођењу од Турака сточарство је и даље било најзначајнија грана пољопривреде, а до Другог светског рата у Коритњак су као „слуге" долазили мештани оближњих села (нпр Копривнице) и чували сеоску стоку.

Већи привредни значај, у Коритњаку имала је традиционална производња креча у пољским кречанама. После Другог светског рата радило је око петнаест кречана (на местима Чичкино, Рид, Ровина и у самом селу), чији је капацитет био до 170 тона креча у једном турнусу. Године 2004. на уласку у село у функцији је била само једна кречана (капацитета три тоне). Уз кречарство традиционално занимање мештана била је и шумска сеча грађевинског и огревног дрва.

Брдо Коритњак на чијим падинама је размештена инфраструктура Нишке Бање

Демографија
-----------

У насељу Коритњак већ неколико година нема становника. У насељу има још неколико празних и оронулих кућа.

Ово насеље је у потпуности било насељено Србима (према попису из 1991. године).

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

*График промене броја становника током 20. века*

|  |
| --- |
|  |

 | 

| Демографија |
| --- |
| Година | Становника |
|  |  |  |
|  |  |  |
|  |  |  |
|  |  |  |
| **1948.** | 171 |  |
| **1953.** | 157 |  |
| **1961.** | 106 |  |
| **1971.** | 17 |  |
| **1981.** | 12 |  |
| **1991.** | 8 | 8 |
| **2002.** | - | - |
|  |  |  |

 |

**Домаћинства**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

**Број домаћинстава по пописима од 1948-2002.**| **Година пописа** | 1948. | 1953. | 1961. | 1971. | 1981. | 1991. | 2002. |
| **Број домаћинстава** | 30 | 28 | 27 | 7 | 5 | 4 | - |

 | 

**Домаћинства по броју чланова по попису од 2002.**| **Број чланова** | 1 | 2 | 3 | 4 | 5 | 6 | 7 | 8 | 9 | 10 и више | Просечан број чланова |
| **Број домаћинстава** | - | - | - | - | - | - | - | - | - | - | - |

 |

**Становништво старо 15 и више година према брачном стању и полу**

| **Пол** | **Укупно** | Неожењен/Неудата | Ожењен/Удата | Удовац/Удовица | Разведен/Разведена | Непознато |
| --- | --- | --- | --- | --- | --- | --- |
| Мушки | - | - | - | - | - | - |
| Женски | - | - | - | - | - | - |

**Становништво према делатности коју обавља**

| Пол | Укупно | Пољопривреда, лов и шумарство | Рибарство | Вађење руде и камена | Прерађивачка индустрија | Производња и снабдевање... | Грађевинарство | Трговина | Хотели и ресторани | Саобраћај, складиштење и везе |
| --- | --- | --- | --- | --- | --- | --- | --- | --- | --- | --- |
| Мушки | - | - | - | - | - | - | - | - | - | - |
| Женски | - | - | - | - | - | - | - | - | - | - |
| Оба | - | - | - | - | - | - | - | - | - | - |
| Пол | Финансијско посредовање | Некретнине | Државна управа и одбрана | Образовање | Здравствени и социјални рад | Остале услужне активности | Приватна домаћинства | Екстериторијалне организације и тела | Непознато |
| Мушки | - | - | - | - | - | - | - | - | - |
| Женски | - | - | - | - | - | - | - | - | - |
| Оба | - | - | - | - | - | - | - | - | - |

Напомене
--------

1. ↑  Насељавање Влаха (сточарског, номадског или полуномадског народа) у околину Ниша обављено је током почетне фазе турске окупације, са циљем да се попуне и економски активирају слабије насељени или ненасељени простори, какав је у то доба био и овај.

Извори
------

1. 1 2  „Марија Мартиновић, Коритњак-– расељено сеоско насеље почетком 2002. године:Оригиналан научни рад". Pristupljeno 10. 5. 2012.
2. ↑  Мартиновић Ж. (1995): *Коритник, Енциклопедија Ниша, Природа, простор, становништво*, ИП "Градина", Ниш
3. ↑  Marko V. Milošević, Milovan Milivojević, Jelena Ćalić. *SPONTANEOUSLY ABANDONED SETTLEMENTS IN SERBIA–PART 1*, GEOGRAPHICAL INSTITUTE "JOVAN CVIJIĆ" SASA, 2010
4. 1 2 3  Ћирић Ј. (1995): *Власи, Енциклопедија Ниша*, Природа, простор, становништво, ИП "Градина", Ниш
5. 1 2 3  Костић М. (1958): Нишка Бања – антропогеографска проучавања, Зборник радова ПМФ-а, свеска V, Београд.
6. ↑  Бојанић Д. (1983): *Ниш до великог рата 1683*, Историја Ниша, књ. I. Градина и Просвета, Ниш.
7. ↑  Књига 2, *Становништво, пол и старост, подаци по насељима*, Републички завод за статистику, Београд, фебруар 2003, ISBN 86-84433-01-7

Спољашње везе
-------------


|  |  |
| --- | --- |
|  | ***Портал Србија***  |

* Мапе, аеродроми и временска ситуација локација (Fallingrain)
* Сателитска мапа (Wikimapia)
* План насеља на мапи (Mapquest)

| * p
* r
* u
Насељена места Града Ниша |
| --- |
| Градска општина Медијана | 

|  |
| --- |
| 
 Брзи Брод  **•**  **Ниш** - део  |

 | Град Ниш |
| Градска општина Палилула | 

|  |
| --- |
| 
 Бербатово  **•**  Бубањ  **•**  Вукманово  **•**  Габровац  **•**  Горње Међурово  **•**  Девети мај  **•**  Доње Власе  **•**  Доње Међурово  **•**  Крушце  **•**  Лалинац  **•**  Мрамор  **•**  Мраморски Поток  **•**  **Ниш** - део  **•**  Паси Пољана  **•**  Суви До  **•**  Чокот  |

 |
| Градска општина Пантелеј | 

|  |
| --- |
| 
 Бреница  **•**  Врело  **•**  Горња Врежина  **•**  Горњи Матејевац  **•**  Доња Врежина  **•**  Доњи Матејевац  **•**  Јасеновик  **•**  Каменица  **•**  Кнез Село  **•**  Малча  **•**  **Ниш** - део  **•**  Ореовац  **•**  Пасјача  **•**  Церје  |

 |
| Градска општина Црвени Крст | 

|  |
| --- |
| 
 Берчинац  **•**  Веле Поље  **•**  Вртиште  **•**  Горња Топоница  **•**  Горња Трнава  **•**  Горњи Комрен  **•**  Доња Топоница  **•**  Доња Трнава  **•**  Доњи Комрен  **•**  Кравље  **•**  Лесковик  **•**  Медошевац  **•**  Мезграја  **•**  Миљковац  **•**  **Ниш** - део  **•**  Палиграце  **•**  Паљина  **•**  Поповац  **•**  Рујник  **•**  Сечаница  **•**  Суповац  **•**  Трупале  **•**  Хум  **•**  Чамурлија  |

 |
| Градска општина Нишка Бања | 

|  |
| --- |
| 
 Банцарево  **•**  Горња Студена  **•**  Доња Студена  **•**  Јелашница  **•**  Коритњак  **•**  Куновица  **•**  Лазарево Село  **•**  Манастир  **•**  Никола Тесла  **•**  *Нишка Бања*  **•**  Островица  **•**  Прва Кутина  **•**  Просек  **•**  Равни До  **•**  Радикина Бара  **•**  Раутово  **•**  Сићево  **•**  Чукљеник  |

 |
| Град Ниш  • Грб Ниша  • Град Ниш |